Data

Data

 * ZENBAKIZ ADIERAZITA**

Modu bat baino gehiago ditugu erabilgarri eta guztietan ere hurrenkera honetan idatziko ditugu: **urtea-hilabetea-eguna.**

2008/7/29 2008/VII/29

edota

2008-07-29 2008-VII-29

Data deklinatzen dugunean, berdin:

2008-07-29an bukatuko da matrikulatzeko epea


 * LETRAZ ADIERAZITA**

Hainbat kasutan, dena den, data idatziz eman behar izaten dugu; horietan, bi modu hauetan idatzi dezakegu:

1. Bilbo(n), 2008ko maiatzaren 29a(n)

Lehenengo honetan bi aukera dauzkagu, bai "-n" toki eta egunean jarrita, baita jarri gabe ere.

2. Bilbo, 2008ko maiatzak 29

Bigarren honetan, aldiz, urte horretako hil horrek 29 egun betetzen dituela adierazten dugu; beraz, ez du deklinabide kasurik hartuko.

Horrela, bigarren aukera hau ezin izango dugu testu batean txertatu ez bada aposizio moduan, emandako informazioa zehazten laguntzen digunean, alegia. Koma artean idatzi beharko dugu.

Datorren larunbatean, ekainak 1, Leioako campusean ikaslearen eguna dela-eta hainbat ekitaldi izango dira



- Batzuetan, urtea eta -ko atzizkiaren artean -garren adierazten duen puntua (2008.ko...) erabiltzen da. Horri dagokionez, Euskaltzaindiaren gomendioa hau da: datari dagokion urtea adieraztean ez erabiltzea -garren atzizkia (ez letraz eta ez puntuz). Salbuespena: urte-kopuruaren ondoren urte hitza idazten denean (eta orduan, nahitaez erabili -garren atzizkia).

eta ez *2008.eko memoria - Bestalde, hilaren izena, era bietan, hizki xehez idatzi behar dugu: 2008ko maiatzaren 29an eta ez *2003ko Maiatzaren 29an - Urtea idaztean, zenbakien artean ez da punturik jarri behar: 2003 eta ez *2.003
 * 2008. urteko memoria **





Bai hilabeteak, bai egunak, mugatuta jarri ditugu zerrendan, baina berez amaierako “–a”-rik gabe dira, eta horrek eragina dauka hitzak deklinatzen direnean:


 * Matrikulazioa irailan izango da Matrikulazioa irailean izango da **
 * Azaroako Gobernu Kontseiluak hartu zuen erabakia Azaroko Gobernu Kontseiluak hartu zuen erabakia **
 * Martxoatik badakigu hori Martxotik badakigu hori **

Halaber, gogoan izan testuaren barnean doanean, ez dagoela zertan hilabeteen lehen hizkia maiuskulaz jarri:


 * 2008ko Abenduaren 13an 2008ko abenduaren 13an **
 * Matrikulazioa Irailaren 15ean zabalduko da Matrikulazioa irailaren 15ean zabalduko da **